Il-President Torok Recep Tayyip Erdogan ordna li jitkeċċew 10 ambaxxaturi mill-pajjiż fosthom dawk tal-Amerika, il-Ġermanja u Franża wara li kulħadd waħda ġiet iddikjarati bħala persona non grata. Dan seħħ wara li l-ambaxxati ta' dawn il-pajjiż sejħu għall-ħelsien mill-arrest tal-attivist Osman Kavala. Kavala ilu 4 snin il-ħabs wara li ġie arrestat fuq protesti u allegazzjonijiet ta' attentat ta' kolp ta' stat għalkemm għadu ma nstabx ħati. L-istqarrija ħarġet mill-ambaxxati tal-Amerika, Kanada, Franza, Fillandja, Danimarka, Ġermanja, l-Olanda, New Zeleand, in-Norveġja u l-iŻvezja. Seba' huma alleati tat-Turkija fin-Nato. Meta kien qed jindirizza folla miġbura fil-belt ta' Eskisehir is-Sibt, Erdogan qal li l-ambaxxaturi m'għandhomx jazzardaw li jiġu t-Turkija u jagħtu l-ordnijiet. "Jien tajt l-ordni neċċessarja lill-Ministru tal-Affarijiet Barranin dwar dak li għandu jsir. Dawn l-10 ambaxxaturi jridu jiġu ddikjarati person non grata immedjatament," stqarr Erdogan.